**Minis****tru kabineta noteikumu projekta “Veterināro zāļu ievešanas un izvešanas kārtība” sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Farmācijas likuma 5.panta 3.punkts un likuma "Par narkotisko un psihotropo vielu un zāļu likumīgās aprites kārtību" [28.pants](http://likumi.lv/ta/id/40283-par-narkotisko-un-psihotropo-vielu-un-zalu-likumigas-aprites-kartibu#p28) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2007.gada 19.jūnija noteikumos Nr.407 „Veterināro zāļu marķēšanas, izplatīšanas un kontroles noteikumi” (turpmāk – noteikumi Nr.407) noteiktas prasības veterināro zāļu uzskaitei, uzglabāšanai, transportēšanai, ievešanai, izvešanai, marķēšanai un izsniegšanai izplatīšanas ķēdē no ražotāja līdz dzīvnieku īpašniekam. Lai nodrošinātu prasību optimālu izklāstu pa nozarēm un pārskatāmu noteikumu tekstu, noteikumi Nr.407 tiek dalīti, izstrādājot trīs jaunus noteikumu projektus pa šādām nozarēm:  1) prasības veterināro zāļu ievešanai un izvešanai;  2) prasības veterināro zāļu marķēšanai un lietošanas instrukcijai;  3) prasības veterināro zāļu izplatīšanai un kontrolei.  Ministru kabineta noteikumu projekts „Veterināro zāļu ievešanas un izvešanas kārtība” (turpmāk – noteikumu projekts) izstrādāts, lai nodrošinātu skaidras un nepārprotamas tiesību normas, aktualizētu noteikumos Nr.407 izmantoto terminoloģiju un veicinātu veterināro zāļu pieejamību, precizējot prasības veterināro zāļu paralēlajam importam, veterināro zāļu eksportam, eksporta sertifikāta un brīvās tirdzniecības sertifikāta izsniegšanai un prasības atļaujas izsniegšanai veterināro zāļu paraugu importam.Noteikumu projekta tekstā bez izmaiņām saglabāta ievērojama daļa prasību, kas noteiktas noteikumos Nr.407:  1) prasības narkotisko un psihotropo vielu saturošu veterināro zāļu ievešanai un importam  2) prasības veterināro zāļu importētājam;  3) prasības praktizējošam veterinārārstam, kas izved veterinārās zāles uz citu dalībvalsti īslaicīga pakalpojuma sniegšanai;  4) prasības veterināro zāļu paralēlajam izplatītājam.  Noteikumu projektā precizētas šādas prasības:  1) noteikumu Nr.407 tekstā izmantoti termini „veterinārmedicīnas aprūpes komersants” un “praktizējošs veterinārārsts”, bet Veterinārmedicīnas likumā tiek lietots termins „veterinārmedicīniskās prakses iestāde”, tādēļ nepieciešams saskaņot noteikumu projekta terminoloģiju ar Veterinārmedicīnas likumā noteikto.  Termins „veterinārmedicīnas aprūpes komersants” tiek aizstāts ar Veterinārmedicīnas likuma terminu „veterinārmedicīniskās prakses iestāde”;  2) uz trešajām valstīm izvest (turpmāk – eksportēt) drīkst veterinārās zāles, kas ražotas veterināro zāļu ražošanas uzņēmumā saskaņā ar labas ražošanas prakses prasībām, un to var darīt tikai tās personas, kas drīkst izplatīt veterinārās zāles. Noteikumu projektā precizētas prasības veterināro zāļu ražotājam vai importētājam, nosakot, ka tas drīkst eksportēt paša saražotās vai importētās veterinārās zāles, bet veterināro zāļu vairumtirgotājs drīkst eksportēt veterinārās zāles, kas ražotas saskaņā ar labu ražošanas praksi vai līdzvērtīgu. Atļauts eksportēt veterinārās zāles, kas nav reģistrētas Eiropas Savienības dalībvalstīs, ja šīs zāles ir paredzētas tikai eksportam;  3) likumā “Par narkotisko un psihotropo vielu un zāļu likumīgās aprites kārtību “ 1. pantā ir definēti termini, kas attiecas uz narkotisko un psihotropo zāļu importu un eksportu:  *“2) eksports — narkotisko un psihotropo vielu un zāļu fiziska pārvietošana no Latvijas teritorijas uz citas valsts teritoriju, izvedot no Latvijas teritorijas;*  *3) imports — narkotisko un psihotropo vielu un zāļu fiziska pārvietošana no citas valsts teritorijas uz Latvijas teritoriju, ievedot no Latvijas teritorijas;”*  Lai tiesību normas būtu skaidras un nepārprotamas un veterināro narkotisko un psihotropo zāļu importam un eksportam tiktu piemērotas definīcijas un prasības, kas minētas likumā “Par narkotisko un psihotropo vielu un zāļu likumīgās aprites kārtību“, noteikumu projekta 3.punktā ir izdarīta atsauce uz attiecīgo likumu;  4) narkotisko un psihotropo vielu un to saturošu zāļu importā un eksportā obligāta prasība ir ikreizēja Zāļu valsts aģentūras izsniegta ANO Ekonomikas un sociālās padomes Narkotiku komisijas prasībām atbilstoša atļauja. Noteikumu projektā izdarīta atsauce uz minēto atļauju, jo likuma "Par narkotisko un psihotropo vielu un zāļu likumīgās aprites kārtību” 18. pantā ir atsauce uz Zāļu valsts aģentūras izsniegtu un ANO Ekonomikas un sociālās padomes Narkotiku komisijas prasībām atbilstošu ikreizēju atļauju;  4) ja veterinārās zāles eksportē, tad tās trešās valsts kompetentā iestāde, uz kuru paredzēts eksportēt veterinārās zāles, to eksportētājam var pieprasīt veterināro zāļu kravas pavaddokumentu, ar ko apliecina veterināro zāļu un to ražotāju statusu Latvijā. Noteikumu projektā precizēta kārtība, kādā Pārtikas un veterinārais dienests (turpmāk – dienests) pēc personas pieprasījuma izsniedz pavaddokumentu eksportam paredzētajām veterinārajam zālēm. Pēc pieprasījuma dienests var izsniegt šādus dokumentus, ar ko apliecina veterināro zāļu un to ražotāju statusu valstī:  a) produkta (veterināro zāļu) sertifikātu, kurā informāciju norāda atbilstoši Pasaules Veselības organizācijas ieteiktajam sertifikāta paraugam: *(http://www.who.int/medicines/areas/quality\_safety*  */regulation\_legislation/certification/modelcertificate/en*). Sertifikātu izsniedz eksportētājvalsts kompetentā iestāde, un to paredzēts iesniegt importētājvalsts kompetentajai iestādei galvenokārt šādos gadījumos:  • ja tiek izskatīts iesniegums veterināro zāļu reģistrēšanai importētājvalstī;  • ja nepieciešama administratīvā procedūra attiecīgo veterināro zāļu reģistrācijas atjaunošanai, paplašināšanai, izmaiņu veikšanai vai pārskatīšanai importētājvalstī;  b) saīsināto jeb brīvās tirdzniecības sertifikātu, kurā informāciju norāda atbilstoši importētājas valsts prasībām. Šim sertifikātam nav noteikta forma, un ar šo sertifikātu eksportētājvalsts kompetentā iestāde apliecina veterināro zāļu reģistrācijas un ražošanas statusu eksportētājvalstī pēc attiecīgo veterināro zāļu ražotāja, eksportētāja vai importētāja pieprasījuma;  c) atbilstoši importētājas trešās valsts pieprasījumam sagatavotu paziņojumu par produkta (veterināro zāļu) reģistrācijas statusu, nosakot minimālo informāciju, ko norāda paziņojumā. Paziņojums paredzēts importētāja pārstāvim dalībai starptautiskā iepirkumā, informācijas sagatavošanai un prezentēšanai par attiecīgo produktu. Veterinārās zāles eksportē, pamatojoties uz produkta (veterināro zāļu) sertifikātu;  6) paplašinoties valstu tirdzniecības sakariem un sadarbībai zinātnes un pētniecības jomā, dažkārt veterināro zāļu paraugus nepieciešams importēt no trešās valsts, lai veiktu veterināro zāļu klīnisko izpēti vai izmantotu tās zinātniskiem, pētnieciskiem vai izglītības nolūkiem. Līdz šim nav noteikta kārtība šādu veterināro zāļu paraugu importam, bet ir noteiktas dienesta tiesības izsniegt šādu atļauju. Noteikumu projektā ietvertas prasības atļaujas izsniegšanai veterināro zāļu paraugu importam, ja veterināro zāļu paraugi nepieciešami reģistrācijas procesa nodrošināšanai, klīniskajai izpētei, zinātniskiem pētījumiem vai izglītojošiem mērķiem. Atļauju pēc personas pieprasījuma izsniedz dienests, bet – attiecībā uz veterinārajām narkotiskajām un psihotropajām zālēm – Zāļu valsts aģentūra;  7) lai nodrošinātu aktuālas, skaidras un nepārprotamas tiesību normas, noteikumu projektā izdarīti redakcionāli precizējumi veterināro zāļu paralēlā importa un paralēlās izplatīšanas nosacījumos. Veterināro zāļu paralēlo importu var īstenot, ņemot vērā EK paziņojumu par paralēlo importu *(COM/2003/839 Commission Communication on parallel imports of proprietary medicinal products for which marketing authorisations have already been granted. [Update of the 1982 Commission Communication; http://ec.europa.eu/health/files/eudralex/vol1/*  *com\_2003\_839/com\_2003\_839\_en.pdf )*  Līdz šim dienestam paralēli importēto veterināro zāļu izplatīšanas atļaujas iesniegums ir bijis jāpārbauda septiņu darbdienu laikā. Ņemot vērā lielo iesniegumā norādīto informācijas apjomu, noteikumu projektā noteikts, ka dienests iesniegumu pārbauda Administratīvā procesa likumā noteiktajā kārtībā, lai nodrošinātu augstu sabiedrības un dzīvnieku veselības aizsardzības līmeni, izvērtējot iesniegto dokumentu atbilstību normatīvo aktu prasībām;  8) noteikumu projektā ietverts paraugs paziņojumam Eiropas Zāļu aģentūrai par centralizēti reģistrētu zāļu paralēlo izplatīšanu, lai izvairītos no situācijas, ka minētajā paraugā ir ietvertas tādas prasības (piemēram, paziņojumā norādāmā informācija), kas nav noteiktas noteikumu projektā. Paziņojuma tulkojums elektroniskā formātā būs pieejams Pārtikas un veterinārā dienesta tīmekļa vietnē, paziņojumu var iesniegt Eiropas Zāļu aģentūrā elektroniskā formātā (*http://www.ema.europa.eu/ema/index.jsp?curl=pages/*  *regulation/document\_listing/document\_listing\_000120.jsp);*    9) noteikumu projekta 26.punkta norma nosaka robežšķērsošanas vietas, caur kurām atļauts veterināro narkotisko un psihotropo zāļu imports un eksports. Narkotisko un psihotropo zāļu aprites kārtību regulē likuma ”Par narkotisko un psihotropo vielu un zāļu likumīgās aprites kārtību” 28. pants: “Ministru kabinets nosaka tos muitas punktus, caur kuriem atļauts II un III sarakstā iekļauto vielu un zāļu imports, eksports un tranzīts uz valstīm, kas nav Eiropas Savienības dalībvalstis vai Eiropas Ekonomikas zonas valstis.”  Ņemot vērā iepriekš minēto, precizēta atsauce uz normatīvā akta izdošanas pamatojumu, norādot likuma ”Par narkotisko un psihotropo vielu un zāļu likumīgās aprites kārtību” 28. pantu. Savukārt projekta 1. un 26.punktā ieviests likumā Ministru kabinetam noteiktais pilnvarojums, kas precizēts atbilstoši Latvijas Republikas Valsts robežas likuma 1. panta 2.punktā un Ministru kabineta 2010. gada 27. jūlija noteikumos Nr.704 “Noteikumi par robežšķērsošanas vietām un tajās veicamajām pārbaudēm” noteiktajam regulējumam un terminoloģijai, nosakot terminu “robežšķērsošanas vieta” un paredzot, ka veterinārās narkotiskās un psihotropās zāles pāri valsts robežai var pārvietot caur robežšķērsošanas vietām, kurās gan muitas iestādes veic muitas kontroli narkotisko un psihotropo vielu, zāļu un prekursoru pārvietošanai pāri ārējai robežai, gan Pārtikas un veterinārais dienests veic nepārtikas preču drošuma kontroli;  10) noteikumu projektā noteikta Pārtikas un veterinārā dienesta kompetence veterināro zāļu importa robežkontrolei. Lai noteiktu skaidras un nepārprotamas tiesību normas, precizēti gadījumi, kad Pārtikas un veterinārais dienests var apturēt veterināro zāļu importu un kad aizliegt to, kā arī tālāku rīcību ar veterināro zāļu kravu. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:  1) veterinārmedicīniskās prakses iestādēm. Šobrīd valstī ir  599 veterinārmedicīniskās prakses iestādes;  2) veterināro zāļu ražotājiem un importētājiem, kas izplata saražotās vai importētās veterinārās zāles. Šobrīd valstī ir:  a) 7 veterināro zāļu ražotāji un importētāji;  b) 6 cilvēkiem paredzēto zāļu ražotāji un importētāji, kas tiesīgi ražot un importēt veterinārās zāles;  3) veterināro zāļu izplatītājiem vairumtirdzniecībā. Šobrīd valstī ir:  a) 31 veterināro zāļu lieltirgotava;  b) 6 cilvēkiem paredzēto zāļu lieltirgotavas, kas tiesīga izplatīt veterinārās zāles.  *(Dati no dienesta tīmekļa vietnes* [*www.pvd.gov.lv*](http://www.pvd.gov.lv)*)* |
| 2. | Tiesiskā regulējuma ietekme uz tautsaimniecību un administratīvo slogu | 1. Tiesiskā regulējuma ietekme uz uzņēmējdarbības vidi būs pozitīva, jo:  1) tiks noteiktas skaidras un nepārprotamas tiesību normas, kas reglamentē veterināro zāļu ievešanu un izvešanu;  2) veicināta veterinārfarmaceitiskā darbība, precizējot nosacījumus veterināro zāļu paralēlajam importam;  3) veicināts veterināro zāļu eksports, precizējot produkta eksporta sertifikāta un brīvās tirdzniecības sertifikāta izsniegšanas kārtību un nosacījumus.  2. Tiesiskais regulējums būtiski neietekmē juridisko personu administratīvo slogu. |
| 3. | Administratīvo izmaksu monetārs novērtējums | Noteikumu projektā tiek noteiktas prasības produkta sertifikāta, brīvās tirdzniecības sertifikāta un atļaujas veterināro zāļu paraugu importam izsniegšanai.  Paredzams, ka ne vairāk kā 7 juridiskas personas gadā iesniedz iesniegumu attiecīgo sertifikātu saņemšanai un ne vairāk kā 3 juridiskas personas iesniedz iesniegumu atļaujas saņemšanai veterināro zāļu paraugu importam.  Vidējā alga privātajā sektorā, pēc www.csb.gov.lv datiem, 2014.gadā bija EUR 741,00 mēnesī. Pieņemot, ka viena pieteikuma aizpildīšana un iesniegšana varētu aizņemt divas stundas, privātā sektora administratīvās izmaksas ir šādas:  EUR 4,63 x 2 h x 10 x 1 = EUR 86,20.  Pieņemot, ka gadā būs 10 iesniegumi un vidējā alga sabiedriskajā sektorā, pēc www.csb.gov.lv datiem, 2014.gadā bija EUR 813,00 mēnesī un ka vienas lietas izskatīšana varētu aizņemt 10 stundas, valsts pārvaldes administratīvās izmaksas ir šādas:  EUR 5,08 x 10 h x 10 x EUR 1 = EUR 479,00. |
| 4. | Cita informācija | Nav. |

*Anotācijas III sadaļa – projekts šo jomu neskar.*

|  |  |
| --- | --- |
| **IV. Tiesību akta projekta ietekme uz spēka esošo tiesību normu sistēmu** | |
| Nepieciešamie saistītie tiesību aktu projekti | Vienlaikus ar noteikumu projektu tiek izstrādāti Ministru kabineta noteikumu projekti:  1) ”Veterināro zāļu izplatīšanas un kontroles noteikumi”;  2) “Veterināro zāļu marķēšanas noteikumi”. |
| Atbildīgā institūcija | Zemkopības ministrija |
| Cita informācija | Normatīvo aktu projektus paredzēts iesniegt Valsts kancelejā vienlaikus. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | 1) Eiropas Parlamenta un Padomes 2001. gada 6. novembra Direktīva 2001/82/EK par Kopienas kodeksu, kas attiecas uz veterinārajām zālēm (turpmāk – Direktīva 2001/82/EK);  2) Eiropas Parlamenta un Padomes 2004. gada 31. marta Regula (EK) Nr. 726/2004, ar ko nosaka cilvēkiem paredzēto un veterināro zāļu reģistrēšanas un uzraudzības Kopienas procedūras un izveido Eiropas Zāļu aģentūru (turpmāk – Regula 726/2004)  3) Komisijas 2008. gada 24. novembra Regula (EK) Nr. 1234/2008 par izmaiņu izskatīšanu cilvēkiem paredzētu zāļu un veterināro zāļu tirdzniecības atļauju nosacījumos (turpmāk – Regula 1234/2008);  4) Eiropas Parlamenta un Padomes 2003. gada 22. septembra Regula (EK) Nr. [1831/2003](http://eur-lex.europa.eu/LexUriServ/LexUriServ.do?uri=CONSLEG:2003R1831:20090807:LV:HTML) par dzīvnieku ēdināšanā lietotām piedevām (turpmāk – Regula 1831/2003); |
| 2. | Citas starptautiskās saistības | Nav |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| 1.tabula Tiesību akta projekta atbilstība ES tiesību aktiem | | | | | |
| Attiecīgā ES tiesību akta datums, numurs un nosaukums | 1) Direktīva 2001/82/EK  2) Regula 726/2004  3) Regula 1234/2008  4) Regula 1831/2003 | | | | |
| A | B | | C | | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2001/82/EK  44.panta 3.apakšpunkts | 4. punkts | | Pārņemtas pilnībā | | Neparedz stingrākas prasības |
| Direktīvas 2001/82/EK  52.un 55. pants | 6.punkts | | Pārņemtas pilnībā | | Neparedz stingrākas prasības |
| Direktīvas 2001/82/EK  44.panta 1.apakšpunkts | 7. un 8.punkts | | Pārņemtas pilnībā | | Neparedz stingrākas prasības |
| Direktīvas 2001/82/EK  93.pants | 11.punkts | | Pārņemtas pilnībā | | Neparedz stingrākas prasības |
| Direktīvas 2001/82/EK  65.panta 5.punkts | 41.punkts | | Pārņemtas pilnībā | | Neparedz stingrākas prasības |
| Direktīvas 2001/82/EK  70.pants | 37., 38. punkts | | Pārņemtas pilnībā | | Neparedz stingrākas prasības |
| Regula 1831/2003 | 2.3.apakšpunkts | | Ieviestas pilnībā | | Neparedz stingrākas prasības |
| Regula 726/2004 | 42.punkts | | Ieviestas pilnībā | | Neparedz stingrākas prasības |
| Regula 1234/2008 | 56.punkts | | Ieviestas pilnībā | | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | | | |
| Cita informācija | Nav | | | | |
| **2.tabula** Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | | Nav | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Nav | | Nav | | Nav | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Nav | | | |
| Cita informācija | | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē 15.10.2015. |
| 2. | Sabiedrības līdzdalība projekta izstrādē | Noteikumu projekta izstrādē un apspriešanā iesaistītas biedrības „Latvijas Veterinārārstu biedrība” un „Latvijas Veterināro Zāļu Lieltirgotavu Asociācija”, kā arī citi jomas eksperti. Projekts saskaņots ar biedrībām „Latvijas Veterinārārstu biedrība”, „Latvijas Veterināro Zāļu Lieltirgotavu Asociācija”, „Lauksaimnieku organizāciju sadarbības padome” un „Zemnieku saeima”. |
| 3. | Sabiedrības līdzdalības rezultāti | Noteikumu projkets saskaņots bez iebildumiem. Noteikumu projektā ietverti biedrības „Latvijas Veterināro Zāļu Lieltirgotavu Asociācija” priekšlikumi. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests, Veselības inspekcija un Zāļu valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

# Zemkopības ministrs J.Dūklavs

03.05.2016. 13:49

2458

I.Krauja

67027099, Inta.Krauja@zm.gov.lv